અભિનેતા સલમાન ખાન, સૈફ અલી ખાન તથા એક્ટ્રેસ તબ્બુ, નીલમ અને સોનાલી બેન્દ્ર પર 20 વર્ષ જૂના કાળા હરણના શિકાર મામલે આજે કોર્ટ અંતિમ નિર્ણય લીધો છે. આ કેસમાં સલમાન ખાનને દોષી જાહેર કરવામાં આવ્યો છે. કોર્ટે તેને 5 વર્ષની સજા અને 10,000 રૂપિયાનો દંડ ભરવાનું જણાવ્યું છે. 5 વર્ષની સજા જાહેર થતા તેને પોલીસ દ્વારા હિરાસતમાં લેવામાં આવ્યો છે. હવે તેને સેન્ટ્રલ જેલ મોકલવામાં આવ્યો છે. સલમાન સિવાયના અન્ય તમામ સ્ટાર્સને કોર્ટે નિર્દોષ જાહેર કર્યા છે. ઉલ્લેખનીય છે કે કોર્ટનો ચુકાદો સાંભળવા માટે સલમાન ખાન, સૈફ અલી ખાન, તબ્બુ, સોનાલી બેન્દ્રે જેવા બોલીવૂડ સ્ટાર જોધપુર કોર્ટમાં આજે સવારે 11 વાગ્યા જેવા પહોંચી ગયા હતા. વર્ષ 1988માં આ ઘટના ફિલ્મ હમ સાથ સાથ હૈ ફિલ્મના શૂટિંગ વખતે બની હતી. અને આ તમામ બોલીવૂડ કલાકરો વિરુદ્ધ વાઇલ્ડ લાઇફ પ્રોટેક્શન એક્ટ 1972 હેઠળ મામલો દાખલ કરવામાં આવ્યો છે. જોધપુરના ચીફ જ્યુડિશ્યિલ મેજિસ્ટ્રેટ કોર્ટે આ મામલે 5 એપ્રિલની તારીખ નક્કી કરી હતી. ત્યારે જાણો આ અંગે વધુ વિગતવાર સમાચાર અહીં.